जब इंदौर में थी तब से ही स्वामी ध्यान विनय ने अपने पिता की हू-ब-हू तस्वीर मेरे सामने खींच दी थी. तब से जिज्ञासा थी उन्हें देखने की और जब देखा तब उनकी शख्सियत और ध्यान विनय के शब्दों को एकाकार होते पाया… वही शेर सी शख्सियत और मूंछों वाले पापा… उन्हीं दिनों ध्यान विनय ने एक ऐसी शख्सियत के बारे में भी बताया था जिन्हें पापा “गुरुदेव” कह के पुकारते थे… तब मेरी जिज्ञासा और बढ़ गयी ये सोचकर कि पापा-शिष्य जब ऐसे हैं तो गुरू कैसे होंगे… खैर जबलपुर आ जाने के बाद पापा को फोन पर अक्सर अपने गुरूदेव से बात करते हुए सुना..